पिता सेे छुपकर ड्रामा में लेती थी भाग, फिल्म में बेटी को देखकर पिता बोले- तुम पर गर्व
‘चकदे इंडिया’ फिल्म में झारखंड की चुलबुली हॉकी खिलाड़ी रानी का किरदार निभाने वाली यूपी के आजमगढ़ की रहने वाली सीमा आजमी का यहां तक का सफर दिलचस्प रहा है।
पढ़ाई के दौरान दिल्ली में एक नाटक ग्रुप जॉइन किया। जब नेशनल स्कूल ऑफ ड्रामा में चयन हुआ तो पिता को पता चल गया। काफी समय नाराज रहे। मुम्बई में चक दे इंडिया के लिए आॅडिशन में चयन हो गया। जब फिल्म रिलीज हुई मेरे किरदार की भी चर्चा हुई। नाराज पिता ने खुद मिलकर कहा मुझे मेरी बेटी पर गर्व है। सीमा एसडी पीजी कॉलेज में पाकिस्तान की लड़की पर आधारित ‘सारा’ प्ले करने पहुंचीं हैं। इसी दौरान नाटक से फिल्म तक का सफर साझा किया।
शुरू से ही प्ले करने का शौक था। जब मुंबई गई तो साथ में 6 माह का बैकअप लेकर गई थी। बालीवुड में नई लड़की के लिए जगह बनना इतना आसान नहीं है। किस्मत अच्छी थी कि चक दे इंडिया मिल गई। इसके बाद प्रकाश झा की आरक्षण से लेकर सास बहु और सेंसेक्स, बेस्ट, साउंड ऑफ साइंस जैसी फिल्में की। सन्नी दयोल के साथ मोहल्ला अस्सी, स्वर्गीय ओमपुरी के साथ राम भजन जिंदाबाद पूरी हो चुकी हैं। इसके बाद बंपर ड्रा, ग्लोबल बाबा और सिक्स एक्स जैसी कई फिल्में आने वाली हैं। अब प्ले लिखना, उनका निर्देशन करना और उसमें खुद एक्ट करती हूं। आगे चल कर महिलाओं से जुड़े उन मुद्दों पर फिल्म बनाने की इच्छा है। केवल फिल्म देख एक्टर बनने के सपने देखने से कुछ नहीं होगा। इसके लिए प्लानिंग बनाएं एक्टिंग की ट्रेनिंग लें, सीधे मुंबई भागें कांटेक्ट बनाएं, वित्तीय स्थिति मजबूत रखें नहीं तो मुंबई से और बदतर स्थिति में वापस लौटना पड़ेगा। लड़कियां खासकर मजबूत होकर अपने सपने को पूरा करने में लगेंगी तो समाज में उनकी पहचान जरूर बनेगी।
भास्कर ख़ास
hin_Deva awa_Deva hin_Deva hin_Deva bho_Deva